Ciné Sura - Wikipedia, déi fräi Enzyklopedie

# Ciné Sura

### Vu Wikipedia, der fräier Enzyklopedie.

De Ciné Sura ass e Kino an der Stad Iechternach.

## [Änneren] Generelles

D'Entrée vum Ciné Sura

Direkt vis-à-vis vum Ciné Sura zu Iechternach war 1896 déi éischt cinématographesch Virstellung. Spéider gouf dëse Kino e puer Mol zou- an erëm opgemaach. Zënter 1991 lafen zu Iechternach, dank der Ciné Sura ASBL rëm Filmer. De Ciné Sura ass Member vum CDAC.

Haut weist de Ciné Sura aktuell Filmer, stécht awer duerch eng ganz Rei kleng Festivalen eraus, wei z.B. de Festival de La Musique, d' Exploration du Monde oder de Franséische Festival.

D'Mataarbechter vum Ciné Sura si quasi all fräiwëlleg a si vu 15 Joer bis zum Pensiounsalter mat derbäi, ënner anerem hëllefen un alle Poste Schüler, Proffen, Dokteren, Educateuren an all méiglech Mënsche mat. Déi eenzeg Viraussetzung fir d'Matmaachen ass datt ee muss kinobegeeschtert sinn an déi néideg Zäit a Gedold matbréngen.

## [Änneren] Technesch Detailer

Den neie Sall

- Klimatiséierte Sall
- 109 Sëtzplazen
- Mono-, Stereo-, Dolby- an dts -Digitaltoun
- Projektor (Cinemeccanica [1] Victoria 5, BJ '46) fir 35mm Filmer an deenen dräi gängege Formater (2.35, 1.66, 1.35)
- Geliits a Form vu Stärebiller installéiert
- 2-3 Mann Personal fir eng Virstellung (Projectionnist, Caissier, Placeur/Glaceverkeefer)
- Méiglechkeet zur Projectioun vun TV, PC oder Video
- Perforéiert Leinwand (wéinst der Akustik)
- 1 fest ugestallte Mataarbechter
- 4-8 Séancen an der Woch

## [Änneren] Geschicht

1896 weist de Fotograf Jean-Marie Bellwald déi éischte Kéier, just ee Joer no der éischter Filmprojektioun zu Berlin e Film vis-à-vis vum haitege Ciné Sura. Domat gëtt Iechternach de Gebuertsuert vum letzebuergesche Kino. 1919 gëtt dann de "Cinéma Seffer" als éischte fixe Kino zu Iechternach opgemaach, ob deeër Plaz wou haut de Ciné Sura steet. 1940 krut de Ciné Sura vun de Besatzeren den Numm Ton und Lichtspieltheater Germania Echternach.

De Kino iwwersteet de Krich, gett no 45 nees ëmbenannt an 1949 vun de Leit Herschbach a Gausche iwwerholl. Am Kinoboom mécht zu Iechternach, do wou haut de Cactus ass 1950 de Cinéma Plaza op. 12 Joer maachen déi zwee Kinoe sech Konkurrenz bis de Sura schliisslech 1962 zoumecht; de Plaza 7 Joer méi spéit. Am selwechte Joer (1969) keeft d'Madame Emilie Barbelé-Heuertz de Kino zréck, allerdéngs leeft de Betrib just 3 Joer. No laangem hin an hier mécht 1972 den Iechternacher Kino seng Dieren zou.

Et sollt 15 Joer dauren, bis 1987 eng Rei Cinéasten ënnert der Regie vum Michel Kneip sech zesummefannen, a probéiren, de Sura rëm un d'Liewen ze brengen. 1988 gëtt d'Ciné Sura a.s.b.l. gegrennt. Iwwer 12 Milliounen aler Frang gin zesummegesicht an 1990 schliisslech gëtt ugefaangen, de Kino ze restauréiren.

## [Änneren] Den neie Sura

Den 21. November 1991 ass d'Erëffnung vum neie Ciné Sura. Am Joer 2005 forméiert sech en neie Comité ënner der Présidence vum Michael Dohrmann. De Sura kritt en Open Air Kino a packt et ausserdeem am Joer 2005, deen eenzege Kino am Land ze sinn, dien net an déi roud Zuele rutscht a ka sech sou aus enger Kris rrausmaneuvréiren.

## [Änneren] Linken

### [Änneren] Kuckt och

- Lëscht vun de Lëtzebuerger Kinoen

### [Änneren] Spaweck

Websäit vum Kino Sura

Vun "http://lb.wikipedia.org../../../c/i/n/Cin%C3%A9_Sura_a3fc.html"

Kategorie: Lëtzebuerger Kinoen

##### Views

- Artikel
- Diskussioun
- Aktuell Revisiounen

##### Sichen